**15 АПРИЛ 2025 г.**

**Наказателно дело от общ характер №200/2025 година – 14:00 часа**

На 15.04.2025 година, състав на Плевенски окръжен съд разгледа наказателно дело №200/2025 година, срещу трима подсъдими с инициали А.И.Г. от град Левски, обл.Плевен, И.Г.С от град Перник и Р.С.Г. също от град Плевен.

Тримата са обвинени в това, че са отглеждали в недвижим имот в град Левски, растения от рода на конопа и за това, че са държали с цел разпространение високорисково наркотично вещество – марихуана.

Съдебното заседание е насрочено като разпоредително. В него не се е явил адвокатът на двама от подсъдимите, поради служебна ангажираност в друг съд. Това е наложило отлагане на делото. Следващото съдебно заседание е насрочено за 19.05.2025 година и то също ще е разпоредително.

**Връзки с обществеността 15 април 2025 г.**

**e-mail:** **os\_press@abv.bg**